**Všeobecne záväzné nariadenie obce Nedožery – Brezany**

**Č. 5/2005**

**O DANI ZA UŽÍVANIE VEREJNÉHO PRIESTRANSTVA**

Obec Nedožery- Brezany v súlade s ustanovením §-u 6 ods. 1 zákona č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady

V y d á v a

Pre územie obce Nedožery – Brezany všeobecne záväzné nariadenie č. 5/2005 o daní za užívanie verejného priestranstva.

**§ 1**

**Predmet dane**

1. Predmetom dane za užívanie verejného priestranstva je osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva.
2. Vereným priestranstvom na účely tohto zákona sú verejnosti prístupné pozemky vo vlastníctve obce Nedožery – Brezany.
3. Osobitnými užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, lunaparku a iných atrakcií, umiestnenie skládky, trvalé parkovanie vozidla mimo stráženého parkoviska a podobne.

**§ 2**

**Daňovník**

Daňovníkom je fyzická osoba alebo právnická osoba, ktorá verejné priestranstvo užíva.

**§ 3**

**Základ dane**

Základom dane za užívanie verejného priestranstva je výmera užívaného verejného priestranstva v m2 alebo parkovacie miesto.

**§ 4**

**Sadzba dane**

1. Sadzba dane za užívanie verejného priestranstva je 1,-Sk/m2 a deň. Za osobitné užívanie verejného priestranstva je sadzba 2,-Sk/m2 a deň
2. Cirkus , strelnica, kolotoč a atrakcie podobného charakteru platia fixnú sadzbu 500,- Sk za jeden deň.
3. Za užívanie verejného priestranstva na tržniciach je určený fixný poplatok 200,- Sk za jeden deň.
4. Za užívanie verejného priestranstva na tržniciach je určený poplatok 50,- Sk/hod. (keď sa vyhlasuje obecnými rozhlasom).

**§ 5**

**Vznik daňovej povinnosti**

Daňová povinnosť vzniká začatím užívania verejného priestranstva a zaniká skončením užívanie verejného priestranstva.

**§ 6**

**Oznamovacia povinnosť**

Fyzická alebo právnická osoba je povinná písomne oznámiť začiatok a ukončenie užívanie verejného priestranstva obecnému úradu Nedožery – Brezany.

**§ 7**

**Spôsob vyberania dane**

1. Daň za užívanie verejného priestranstva je splatná po jeho ukončení resp. pri trvalom užívaní mesačnými splátkami.
2. Platbu je možné uskutočniť hotovostnou platbou, alebo prevodným príkazom na bežný účet obce.

**§ 8**

**Oslobodenie od dane**

Oslobodení od platenia dane za užívanie verejného priestranstva sú :

1. organizátori spoločenských, kultúrnych a športových akcií, s voľným vstupom alebo akcií, ktoré sú určené na charitatívne a verejno - prospešné účely,
2. občania s ťažkým zdravotným postihnutím.

**§ 9**

**Záverečné ustanovenia**

1. Na tomto všeobecne záväznom nariadení sa obecné zastupiteľstvo obce Nedožery – Brezany uznieslo dňa 14. 12. 2005.
2. Toto VZN nadobúda platnosť dňom vyvesenia na úradnej tabuli a účinnosť 15. Dňom od vyvesenia na úradnej tabuli.

Jozef Regina

starosta obce

VZN bolo vyvesené dňa 15. 12. 2005

VZN bolo zvesené dňa 31. 12. 2005